CELEX: 32021D1987
Language: hr
Date: 2021-11-09 00:00:00
Title: Odluka Vijeća (EU) 2021/1987 od 9. studenoga 2021. o stajalištu koje treba zauzeti u ime Europske unije u okviru Vijeća za suradnju osnovanog Sporazumom o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, u pogledu produljenja prioritetâ partnerstva između EU-a i Azerbajdžana

16.11.2021   
               
               
                  HR
               
               
                  Službeni list Europske unije
               
               
                  L 405/5
               
            
         ODLUKA VIJEĆA (EU) 2021/1987
         od 9. studenoga 2021.
         o stajalištu koje treba zauzeti u ime Europske unije u okviru Vijeća za suradnju osnovanog Sporazumom o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, u pogledu produljenja prioritetâ partnerstva između EU-a i Azerbajdžana
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, („Sporazum”) potpisan je 22. travnja 1996. i stupio je na snagu 1. srpnja 1999.
                  
               
                     (2)
                  
                  
                     Na temelju članka 81. Sporazuma Vijeće za suradnju osnovano Sporazumom može davati odgovarajuće preporuke radi postizanja ciljeva Sporazuma.
                  
               
                     (3)
                  
                  
                     Vijeće za suradnju donijelo je na svojem sastanku 28. rujna 2018. prioritete partnerstva između EU-a i Azerbajdžana za razdoblje 2018.–2020.
                  
               
                     (4)
                  
                  
                     Vijeće za suradnju trebalo bi pisanim postupkom donijeti preporuku o produljenju prioritetâ partnerstva između EU-a i Azerbajdžana do 2024.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije u okviru Vijeća za suradnju u vezi s produljenjem prioritetâ partnerstva između EU-a i Azerbajdžana,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Vijeća za suradnju osnovanog Sporazumom o partnerstvu i suradnji između Europskih zajednica i njihovih država članica, s jedne strane, i Republike Azerbajdžana, s druge strane, u pogledu donošenja preporuke o produljenju prioritetâ partnerstva između EU-a i Azerbajdžana do 2024. temelji se na nacrtu preporuke Vijeća za suradnju (1).
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 9. studenoga 2021.
            
               
                  Za Vijeće
               
               
                  Predsjednik
               
               A. ŠIRCELJ
            
         
         
            (1)  Vidjeti dokument ST 11568/1/21 REV 1 na http://register.consilium.europa.eu.